Voortrekkermonument: Beperkte getal besoekers vir Geloftedag | Maroela Media
Voortrekkermonument: Beperkte getal besoekers vir Geloftedag
Hoewel duisende mense jaarliks na die Voortrekkermonument in Pretoria opruk vir Geloftedagvieringe, word net 250 mense vanjaar te midde van die Covid-19-pandemie in die monument by die Geloftediens toegelaat.
Kaartjies vir die diens is vooraf beskikbaar gestel, maar is reeds uitverkoop, het Geraldine Paulsen, woordvoerder van die VTM, gesê.
Daar is ook geen sitplek om die monument beskikbaar nie en gaste wat nie teen 08:30 hul plekke in die monument ingeneem het nie, sal hul sitplek verbeur. Dié sitplekke is slegs vir die wenners van die "Herbou die Monument"-kompetisie.
Ná die diens sal daar wel 'n antieke en versamelaarsmark op die amfidak gehou word.
"Die veiligheid van ons besoekers en personeel is vir ons 'n prioriteit. Besoekers se besonderhede sal geneem word en koors sal by aankoms by die toegangshek gemeet word. Maskers moet asseblief gedra word. Sanitasiemiddels is by alle toegangspunte beskikbaar," het Paulsen gesê.
Die diens sal wel aanlyn uitgesaai word.
Sprinkaanplaag in dié drie provinsies
Mosie van wantroue in Ramaphosa dalk uitgestel
Klomp snert en ek keelvol van die Covid storie en hoe hulle ons probeer inperk. Ons trots en waardes wat ons in ons harte saamdra, kan gelukkig nooit "gevat" word nie, anders het hulle seker lankal
Dan moet mense op ander plekke bymekaar kom al is dit in kleiner groepies en vier steeds hierdie dag soos in die verlede. Moenie dat die "inperkings" veroorsaak dat sulke geleenthede verlore gaan nie.